Iskorištavanjem morskih talasa SAD bi mogle proizvesti petinu potrebne električne energije
Stručnjaci kompanije Verdant Power  instalirali  ispod površine East Rivera u New Yorku šest turbina. Strujom iz tog izvora napaja se s
Na istočnoj, atlantskoj obali Sjedinjenih država nekoliko kompanija već ozbiljno testira različite tehnološke modele iskorištavanja novog, neicrpnog energetskog izvora - snage morskih talasa izazvanih plimom. Mada je riječ o prvim, dječijim koracima, oni koji su se odlučili da pokušaju ”ukrotiti talase” kažu da bi struja dobijena na taj način bila profitabilnija i ekološki prihvatljivija od struje iz bilo kojeg drugog obnovljivog izvora. Prema stručnjacima iz te oblasti, Sjedinjene države bi mogle proizvoditi i do 20 procenata potrebne električne energije koristeći snagu morskih talasa izazvanih plimom, morskim strujama i vjetrom. Za sada, samo jedna kompanija koristi plimu za proizvodnju struje. Stručnjaci malo poznate, i ne tako davno osnovane kompanije Verdant Power postavili su ispod površine East Rivera u New Yorku šest turbina, sličnih turbinama nadzemnih elektro-vjetrenjača. Osnivač kompanije Trey Taylor kaže da te turbine mogu davati struju 18 sati dnevno i dodaje: Gospodin Taylor smatra da nije daleko dan kada će podvodne turbine instalirane ispod površine East Rivera, naravno u onom dijelu rijeke gdje se snažno osjeća nadolazak okeanskih voda u vrijeme plime, moći davati struju dovoljnu sve potrebe u 8000 njujorških kuća ili stanova. Kompanija Verdant Power uložila je i više od dva miliona dolara u visoko-tehnološku podvodnu opremu i uređaje radi testiranja kako ribe reagiraju na rad turbina. O tome gospodin Taylor kaže: Jack Pare, umirovljeni aero-inžinjer, a takođe i stručnjak za podvodno iskorištavanje vodene snage, ističe da turbine instalirane ispod površine East Rivera u New Yorku vjerojatno ne bi bile pogodne na nekoj drugoj lokaciji, primjera radi na ušću rijeke Piscataqua u Doveru. Stoga su u kompaniji Oceana Energy, kojoj je data dozvola za istraživanje mogućnosti podvodnog korištenja snage plimnih talasa duž rijeke Piscataqua, krenuli tehnološki drugačijim putem - razvili su turbinu koja liči na veliki kotač sa otvorenim centrom kroz koji, kako kaže direktor projekta Charles Cooper, morski sisari, a ne samo ribe svih vrsta i veličina, mogu bez ikakve opasnosti proplivavati. Svaka pogodna podvodna lokacija je ipak različita, ističe gospodin Cooper i dodaje da je njegova kompanija Oceana Energy otvorena i za tehnologije drugih firmi. Teoretski bi, koristeći povećanjenje nivoa vodene mase u rijeci Piscataqua tokom plime, moglo biti proizvedeno 100 megavata struje. To bi bilo dovoljno za kompletno opskrbu strujom 100 hiljada kuća ili stanova. U kompaniji Verdant Power vjeruju da bi struja dobijena iskorištavanjem snage morskih talasa mogla biti i profitabilna. Prema prethodnim analizama kilovat-sat struje dobijene na taj način Verdant Power sada košta 8 centi. To je nešto više nego kilovat- sat struje dobijene sagorijevanjem prirodnog gasa ili mazuta.